निज संवाददाता चन्दौली। अन्ना हजारे जन लोकपाल बिल को लेकर केन्द्र सरकार से आरपार की लड़ाई लड़ने के लिए कमर कस चुके हैं। उनको हर वर्ग का समर्थन मिले, इसके लिए लोगों को जागरूक करने के लिए टीम अन्ना के प्रदेश प्रभारी संजय सिंह रविवार को यहां आये। यूनियन बैंक के पास इंडिया अंगेस्ट करेप्शन के कैम्प कार्यालय में उन्होने कहा कि अगर जनलोकपाल बिल पास हो जाता है तब इसके लिए हमलोग सभी सांसदों को धन्यवाद देंगे। ऐसा न होने पर अन्ना हजारे 27 दिसंबर से अनशन शुरू करेंगे।